Na osnovu člana 7. tačke b i člana 39. Zakona o Centralnoj banci Bosne i Hercegovine (“Službeni glasnik BiH“, 1/97), Upravno vijeće Centralne banke Bosne i Hercegovine, na 11. sjednici od 10. jula 1998. godine, donosi

# **O D L U K U**

## o produženju roka zamjene novčanica

**bosanskohercegovačkih dinara**

1. Centralna banka Bosne i Hercegovine će u opravdanim slučajevima vršiti zamjenu bosanskohercegovačkih dinara do 17. jula 1998. godine za imaoce novčanica koji nisu izvršili zamjenu novčanica u roku propisanom Odlukom o povlačenju iz opticaja i zamjeni novčanica bosanskohercegovačkih dinara, UV broj: 12/98 od 28. maja 1998. godine (“Službeni glasnik BiH“, 10/98).

2. Zamjena novčanica iz tačke 1. ove odluke vršiće se na pisani zahtjev imaoca novčanica podnesen Centralnoj banci Bosne i Hercegovine do 17. jula 1998. godine zaključno potkrijepljen odgovarajućim dokumentima o razlozima zbog kojih zamjena nije izvršena u propisanom roku.

3. O opravdanosti razloga iz tačke 2. ove odluke u svakom pojedinačnom slučaju će odlučivati komisija u sastavu:

- Mirsad Vlahovljak,

- Olivera Bjelan,

- Miralem Imamović

i donijeti odgovarajuću odluku o čemu će imalac novčanica biti obaviješten.

4. Komisija iz tačke 2. ove odluke dužna je po obavljenom poslu podnijeti pisani izvještaj guverneru.

5. Ova odluka stupa na snagu danom objavljivanja u službenim listovima Bosne i Hercegovine, Federacije Bosne i Hercegovine i Republike Srpske.

UV broj: 15/98 Predsjedavajući

10. juli 1998. godine Upravnog vijeća Centralne banke

S a r a j e v o Bosne i Hercegovine

Jure Pelivan